AaB-truppen var i dag draget mod øst, hvor sæsonens første kamp skulle spilles i Parken. Og det lykkedes AaB at få point med hjem fra kampen mod FCK. FCK kom bedst ud af 1. halvleg, da Santander bragte FCK foran med 1-0 kort før pausen. AaB dominerede til gengæld 2. halvleg, og pressede på. Det gav pote fire minutter inde i overtiden, da Jakob Blåbjerg kunne udligne til slutresultatet 1-1. AaBs nyindkøbte Jores Okore måtte forlade banen efter 75 minutter, fordi han slog hovedet i en duel. Både Rasmus Würtz, Magnus Christensen og Kasper Risgård indkaserede et gult kort i kampens hede.

Referat:
Forrygende sæsonåbning for AaB, der tager point fra FCK i overtiden.